# **Referat**

## Bestyrelsesmøde i Furreby Ny Grundejerforening

**Tid:** **27.08.2023**

**Sted: Høgevej 10, Furreby, Løkken**

**Fra Bestyrelsen deltog:** Thomas Hansen (Formand)

Ole Andersen (Næstformand)

Peter Clausen (Vejformand)

Kristina Hvidt Hansen (Sekretær)

John Nygaard (Suppleant)

**Ekstern deltagelse:** Søren Nielsen (Kasserer)

**Dagsorden**:

1. Renovation & Veje
2. Øvrig Vedligeholdelsesarbejde i FNG
3. Regnskab & Økonomi
4. Kommunikation
5. Eventuelt

**Ad 1 – Renovation & Veje**

På Mågevej er der et brønddæksel der er for højt ift. vejen. Peter kontakter Brdr. Sand for tilbud på at sænke dæksel til vejhøjde versus at sætte en brøndring aller som på Tranevej.

Det ødelagte dæksel på Ørnevej er skiftet til nyt.

Hjørring Kommune har kontaktet Thomas vedr. Molokkerne på Bjergbakken ift. en tinglysning af molokken. Bestyrelse og Grundejer har skrevet under på aftalen med Kommunen. Kommunen renholder arealet samt vedligeholder molokken. Det er muligt at molokken flyttes en anelse. Foreningen samt grundejer hæfter ikke for molok mv.

**Ad 2 – Øvrig Vedligeholdelsesarbejde i Foreningen**

Bestyrelsen går i gang med at udarbejde en skilteplan for området samt søgning ift. Blind-vejs-skilte, lukket område skilte samt vendeplads/parkering forbudt skilte (disse skal sættes på Grundejers grund/eller i rabatten) hos Hjørring Kommune. Flere Grundejere har ytret ønske om flere skilte samt at få gamle skilte udskiftet til nye skilte.

Ved trappen (for enden af Rylevej) er sandet skyllet væk igen efter stormen Hans. Bestyrelsen er enige om at forsøge at ændre hældningen på selve trappen, så den kommer bedre i hældning samt når ned til sandet igen. Derved også stå bedre fast. Træpindene/gelænderet er ligeledes lidt løse hist og pist – de skal sænkes igen, så de passer til stien.

Peter kontakter Brdr. Sand for tilbud på udførelse hurtigst muligt.

På Tranevej er grøften lukket til igen, så vandet ikke kan løbe som det skal – især mellem Rylevej og Falkevej. Peter kontakter Brdr. Sand for tilbud for oprensning.

**Ad 3 – Regnskab & Økonomi**

Gitte Boelskifte er udgået af Bestyrelsen samt af rollen som Kasserer pga. salg af sommerhus. Bestyrelsen har derfor kontaktet Søren Nielsen som gerne tager kasserer posten igen, dog indgår Søren ikke som en del af Bestyrelsen, men alene som ekstern kasserer.

Søren arbejder videre med Hjørring Kommune ift. at opkræve Foreningens kontingent over ejendomsskatten fra 2024, som godkendt på Generalforsamlingen 2023.

Foreningens CVR er opdateret. Ligeledes arbejdes der på at få bank info opdateret i forhold til ny bestyrelse.

Kasserer og Formand skal have adgang til bankens konto ift. betalinger af regninger.

Thomas har været i kontakt med banken, og fik besked om at vende retur efter sommerferien, det bliver derfor næste skridt.

Thomas og Søren mødes når adgange er på plads og gennemgår konto således regnskab er sikret pr. 30/6-2023 og kassererskiftet.

Modtagen regning for vejvedligeholdelse mv. mellem FNG og Furreby Gundejerforening skal afklares yderligere. Peter tager derfor kontakt til Vejformanden i Furreby Grundejerforening ift. betaling jf. de aftaler som har været lavet mellem Foreningerne. Der skal samtidig lægges op til om der evt. skal være et nyt Vejformandsmøde.

Sagen om det opgravede kabel på Bjergbakken ligger hos Brdr. Sand pt., da der er usikkerhed om hvem som reelt har gravet kablet op/over.

Brdr. Sand vender retur til Peter, når er nyt i sagen. FNG er ikke part i dette. Kablet har ligget synligt gravet fri i lang tid. Det er nye ejere på Bjergbakken som har bedt om tilkobling, hvorfor kabel-brud blev identificeret.

**Ad 4–Kommunikation**

Forslag til Årshjul og Aktiviteter, bilag 1, overføres til næste møde.

Hjemmeside skal opdateres med: ny kasserer samt uploade den modtagne tegning over dræn og brønde i området.

Der er enkelte steder i området hvor bevoksning er til gene for trafikken (udsyn). Derudover er der rabatter hvor hyben blandt andet er ved at få overtaget. Jf. ”Ejers forpligtelser” skal Grundejerne holde rabatter mv. Bestyrelsen blev enig om kort info på hjemmeside og Facebook gruppe samt direkte omdele ”Ejers Forpligtelser” til de Grundejer hvor der opleves udfordringer. Kristina udarbejder forslag – John hjælper med at fordele dem i området.

Når der er en løsning på plads omkring kontingent indkrævning via ejendomsskattebilletten, sendes der information ud om det vedtagne tiltag til alle medlemmer samt nyhedstekst på hjemmesiden.

**Ad 6–Eventuelt:**

Ingen emner under Eventuelt denne gang.

|  |  |  |  |
| --- | --- | --- | --- |
| Handlingspunkter | Ejere | Deadline | Status |
| Kort over eksisterende drænrør. | Kristina | Inden næste møde | Kort modtaget fra Frank, de lægges på hjemmesiden. |
| Ejers forpligtelser ift. grundvedligeholdelse | Kristina/John | Inden næste møde | Brev til enkelte Grundejere for omdeling samt mail til alle medlemmer omkring Ejers Forpligtelser |
| Erhvervsforsikringspolice | Peter | Asap | Alm Brand police fremskaffes |
| Skilteplan | Peter | Asap | Div forespørgsler samles i skilteplan og der søges hos Kommunen |
| Faktura på Vejvedligeholdelse | Peter | Asap | Kontakt til Vejformand i Furreby Grundejerforening for afstemning + evt nyt ”Vej-møde” |
| Brdr Sand tilbud | Peter | Asap | Tilbud på sænkning af dæksel på Mågevej, reparation af trappen ved Rylevej samt oprensning af grøften på Tranevej |
| Kontingentopkrævning | Søren | Asap | Genoptage dialog med Hjørring kommune for etablering af opkrævning fra Foreningens Grundejere |
| Hjemmeside | Kristina | Asap | Drænkort + Bestyrelses- informationer uploades/tilrettes |
| FNG Offentlig Administration | Thomas/Søren | Asap | CVR, Virk.dk, Bank mv skal tilrettes ift Bestyrelsens sammensætning |
| Ny Kasserer | Thomas/Søren | Asap | Mødes når adgange er i orden for gennemgang af konti, regniner mv. |

Referent Kristina Hvidt Hansen, 27.08.2023

**Bilag 1 - Årshjul**

**Furreby Ny Grundejerforening - Årshjul & Aktiviteter**

|  |  |  |
| --- | --- | --- |
| **Måned** | **Aktivitet** | **Indhold/Opgaver** |
| Januar | Sammenkomst for bestyrelsen  Bestyrelsesmøde  Kasserer  Formand  Hjemmeside/Sociale medier  Regnskab  Budget  Særlige opgaver såsom Kystsikring, Renovations projekt, Vejvedligeholdelse, Sponsorer ? | Dagsorden udarbejdes af formand  Udarbejdelse af budget  Kontakt til revisorer og regnskab for forgangne år (Feb)  Der kontaktes dirigent til generalforsamling  Gamle aftaler fornyes for et år  Information om dato for Generalforsamling  Revisorer gennemgår og underskriver og  efterfølgende underskriver bestyrelsen på mødet (Marts/April)  Opsamling på kommende udgifter og opgaver  Tjek om der er aftaler vedr.  forsikringer, tilsyn mv., der skal klares i det kommende år. |
| Februar | Indkaldelse til Generalforsamling  Valg til bestyrelsen | Rundsendes pr mail inkl. regnskab/budget og lægges på hjemmesiden  Genvalg mv. skal oplyses |
| Marts | Generalforsamling (typisk forsøgt afholdt i Kr. Himmelfart weekenden)  Lørdag 20 Maj 2023 kl. 1030  Endelig dagsorden | Dagsorden m.m udarbejdes af formand. Sikring af tekniske faciliteter.  Lægges på hjemmeside og med info til mailliste . Annonceres på facebook. |
| April | Nyt fra FNG på Hjemmeside og Facebook side | Information om fx opstarts-sammenkomst og kommende Grøn dag |
| 26. Maj | Bestyrelsesmøde (før **Generalforsamling**)  Invitation til Opstartsdag og Grøn dag  Grundejerforeningens store bytte-dag (27 maj)  Konst. bestyrelsesmøde | Dagsorden udarbejdes af formand  Rundgang forud for Grøn dag Fordeling af indkøb til Grøn dag aftales  Ansvarlig aftales for Grøn dag og Invitation udarbejdes og runddeles evt. som post af områderepræsentanter samt lægges på hjemmesiden/facebook  Møde umiddelbart efter generalforsamling inkl. ny mødedato |
| Juni | Grøn dag 1  Kasserer | Indkøb af forplejning, service, foliebakker, affaldssække, køkkenrulle etc. Husk brændstof til diverse maskiner. Kaffe & te mv.  Deltagerliste udarbejdes  Aftales fra gang til gang hvad der skal arbejdes med fx Vedligeholdelse af grønne områder, male broer (hyben, træer beskæres etc, påmindelse)  Opkrævning af kontingent (jan) |
| Juli |  |  |
| August |  |  |
| September | Bestyrelsesmøde | Dagsorden udarbejdes af formand |
| Oktober | Grøn dag 2  Kasser | Indkøb af forplejning, service, foliebakker, affaldssække, køkkenrulle etc. Husk brændstof til diverse maskiner. Kaffe & te mv.  Deltagerliste udarbejdes  Aftales fra gang til gang hvad der skal arbejdes med ift vedligeholdelse af området |
| November | Bestyrelsesmøde  Vedr. budget for kommende år  Bestyrelsen kommende år | Dagsorden udarbejdes af formand  Dato for Grøn dag besluttes og  Dato for Generalforsamling foreslås  Forudsigelige/ønskede omkostninger indtænkes  Overblik hvem ønsker/ønsker ikke genvalg |
| December | Generalforsamling forberedes  Bestyrelsessammenkomst forberedes  Hjemmesiden & Facebook | Dato fastlægges og lokale bestilles  Der aftales tidspunkt og foretages bestilling  Jule- og Nytårshilsen fra bestyrelsen |

Oversigt kunne være tilsvarende denne og anvendes på hjemmeside mfl.

